  Майя Бывальцева 21-тӥ толшоре Удмуртиысь йӧскалык лыдӟетъюртэ (Удмурт урам, 264) удмурт кылын вераськонъя «Кубо» клубе выль кылъёсты дышетыны, шудыны, турын чай юыны ӧтё. Ужрад 18 часын кутскоз. Со сярысь ужъюртлэн «ВКонтакте» мерлыко вотэсысь огиназ ивортэмын. Пумиськонын удмурт кыллэсь аспӧртэмлыкъёссэ тодэ вайытозы, макенимъёслэсь огъя валатонъёссэс эскерозы но мугор люкетъёсты верась кылъёсты дышетозы. Озьы ик кылъёсын шудонъёс но сизьым пӧртэм турынъёслэсь парем чай возьмало. Тодэ вайытом, Удмуртиын улӥсьёс Быдӟым Атыкай ожын вормонлы 75 ар тырмонлы сӥзем финн-угор кылъёсын «Война на всех одна» акцие пыриськыны быгато. Удмурт кылын кылбур лыдӟыса, видеоужез мерлыко вотэсъёсысь ас бамъёсы поттыны кулэ.  Тегъёс: Мерлык Ижкар Удмуртия удмурткыл Йӧскалыклыдӟетъюрт  